દેશના સૌથી મોટા કોમોડીટી એક્ષચેજ એમ.સી.એકસ દ્વારા આજે સાંજથી વિશ્ના સૌ પ્રથમ બ્રાસ ફયુચર્સ કોન્ટ્રેક્ટ (પિતળના વાયદા બજાર કેન્દ્ર)નો પ્રારંભ થઇ રહ્યો છે ત્યારે જામનગરની આ કેન્દ્ર માટે કરવામાં આવેલી પસંદગીનું કારણ પણ રસપ્રદ છે. મેટલ કોમોડીટી એક્ષચેંજ એ ભારતનું સૌથી મોટું કોમોડીટી એક્ષચેંજ છે જે સેબીના નિયમોનુસાર કામ કરે છે. શેરબજાર ઉપર નજર રાખવાનું કામ સેબી કરે છે આમ તો વર્ષોથી જામનગર એમ.સી.એકસ, સેબી માટે નોંધપાત્ર રહ્યું છે અને તેના કારણે જ જામનગરની પિતળના વાયદા બજારના દુનિયાના સૌપ્રથમ કેન્દ્ર માટે પસંદગી થઇ છે. આ ગૌરવ જામનગરને બ્રાસપાર્ટસ ઉદ્યોગને કારણે આજે સાંપડ્યું છે. જામનગર અને આસપાસના વિસ્તારોમાં બ્રાસપાર્ટસનું ઉદ્દપાદન કરતા પાંચેક હજાર જેટલા નાના, મધ્યમ અને મોટા કદના એકમો આવેલા છે. દેશભરમાં વેચાતા પિત્તળનું 80 ટકા જેટલું પિત્તળ જામનગરની આ ઉદ્યોગ માર્કેટમાં વેચાય છે જયારે બાકીનો 20 ટકા વેપાર ઉત્તર પ્રદેશના મુરાદાબાદ અને હરિયાણાના જગધરામાં ફેલાયેલ હોવાનું મનાય છે.